Nissan Qashqai

Nissan Qashqai (type J10) (i Japan og Australien kaldet Nissan Dualis) er en SUV-model fra den japanske bilfabrikant Nissan Motor. Modellen er opkaldt efter det iranske nomadefolk Qashqai.


Historie 
Den serieproducerede model blev præsenteret på Paris Motor Show den 6. september 2006 og kom på markedet den 24. februar 2007. I modelprogrammet ligger den størrelsesmæssigt mellem Nissan Tiida og Nissan X-Trail. Modellen har træk fra konceptbilen med samme navn, som blev præsenteret på Geneve Motor Show i marts 2004.

Bilen er den første serieproducerede model, som indveg det i 2003 nyåbnede Nissan Design Center Europe i London. Derudover bygges Qashqai i Sunderland i Storbritannien, og teknikken stammer fra udviklingscentret i Cranfield.

Udstyr 
Nissan Qashqai findes i fire forskellige versioner: Med basisudstyr kaldet Visia, det mellemste udstyrsniveau kaldet Acenta, det hævede udstyrsniveau kaldet I-Way og topmodellen Tekna. Som standardudstyr har alle versioner klimaanlæg, centrallåsesystem med fjernbetjening, el-ruder og radio med cd-afspiller og Bluetooth. Sikkerhedsudstyret omfatter seks airbags, tågeforlygter, ABS, ESP, HFC (hydraulisk udligning af bremsekraften), EBD og CBC. Mod merpris eller i de højere udstyrede versioner er der ekstraudstyr som f.eks. lædersæder, 17" alufælge, xenonforlygter, panoramaglastag, cd-skifter eller navigationssystem med bakkamera.

Qashqai+2 
I oktober 2008 introduceredes en forlænget version kaldet Qashqai+2. Med 4,53 m er den 21 cm længere end den fempersoners Qashqai, og har med en tredje sæderække to ekstra sæder, som kan fældes ned i gulvet. Også akselafstanden er blevet forlænget med 13 cm og højden vokset med 4 cm.

Udefra kan Qashqai+2 kendes på tagrælingen, større tredje sideruder, nyformede døre og en ændret taglinje såvel som en ny kølergrill, en større bagrude og en modificeret stødfanger. I kabinen kan den anden sæderække klappes frem i tre dele og kan lænes bagud i ni forskellige positioner. Bagagerummet rummer med sænket tredje sæderække 500 liter og dermed 90 liter mere end den normale Qashqai.

De fire motorvarianter og tre udstyrsvarianter er de samme som i den normale Qashqai. Også panoramaglastaget fås i den forlængede udgave, men er dog 14 cm større.

Teknik 

Bilen kan leveres med både for- (2WD) og firehjulstræk (All-Mode 4x4), og der kan vælges mellem fire forskellige motorer:

Benzinmotorer med multipoint-indsprøjtning

1,6-litersmotorerne har forhjulstræk og femtrins manuel gearkasse. 2,0-litersmotoren findes både med sekstrins manuel gearkasse eller trinløs gearkasse (CVT) og med for- såvel som firehjulstræk. 

Dieselmotorer med commonrail-indsprøjtning

1,5 dCi har forhjulstræk og sekstrins manuel gearkasse. 1,6 dCi og 2,0 dCi fås med firehjulstræk og manuel eller automatisk gearkasse og har partikelfilter som standard.

Gearkasser
 Femtrins manuel (kun 1,6)
 Sekstrins manuel 
 Sekstrins automatisk (kun 2,0 dCi)
 Trinløs CVT (kun 2,0)

Sikkerhed 
Modellen blev i 2007 kollisionstestet af Euro NCAP med et resultat på fem stjerner ud af fem mulige. Med 36,8 ud af 37 mulige point opnåede Qashqai den bedste passagersikkerhed i Euro NCAPs dengang 10-årige historie.

Facelift 
I foråret 2010 gennemgik modellerne Qashqai og Qashqai+2 et facelift. Derved blev såvel forlygterne som kølergrillen og baglygterne tilpasset det aktuelle Nissan-familiedesign.

Kilder

Eksterne henvisninger 

 Officielt websted
Mere info om den nye 2014 Nissan Qashqai samt en test af bilen 

Qashqai
SUV'er
Forhjulstrukne biler
Biler introduceret i 2007
Biler fra 2000'erne
Biler fra 2010'erne